Мураталиев Тентимиш
Мураталиев Тентимиш [18. 9. 1950-жылы туулган, Тянь-Шань (азыркы Нарын) облусу, Жумгал району, Чаек айылы] – домбрачы (прима-плектор). КРдин эл артисти (2004), профессор М. Күрөңкөев атындагы музыкалык окуу жайын (1969), Ташкент мамлекеттик консерваториясын (1974) бүткөн. 1974–86-жылы Б. Бейшеналиева атындагы искусство институтунда окутуучу, 1986-жылдан М. Күрөңкөев атындагы музыкалык окуу жайынын директору, 1993–2003-жылы Кыргыз улуттук консерваториясында эмгектенген. Обончулар М. Рыскулбеков, А. Атабаевдин ырларын, гитара үчүн ондогон обон-күүлөрдү иштеп чыккан. Бир нече илимий-методикалык макалалардын, «Комуз үчүн программанын», «Сольфеджио» (авторлош), «Комузда ойноо» окуу куралынын автору. Чет өлкөлөрдө гастролдо болгон. 
 Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7